Ігар Іваноў

**Íгар Івано́ў** (Ihar Ivanoŭ; нар. 1974, Расоны, Віцебская вобласць, Беларусь) ― беларускі і брытанскі выдавец, бібліятэкар, публіцыст, рэдактар, перакладчык, кніганоша. Дзеяч беларускай дыяспары ў Вялікабрытаніі. Актывіст брытанскага і беларускага гей-руху. Сябра групы Хрысціянская візія.

## Біяграфія 
Нарадзіўся ў Расонах. У дзяцінстве разам з маці пераехаў у Мінск. Маці ― Надзея Іванова, адна з першых беларускіх актывістак з ліку бацькоў ЛГБТК-людзей. Скончыў Беларускі дзяржаўны ўніверсітэт па спецыяльнасці «гісторыя».

З 1999 па 2004 год вывучаў пастырскае багаслоўе ў Місіянерскім інстытуце ў Лондане. Магістарскую ступень атрымаў ва ўніверсітэце Ляфбара (графства Лестэршыр) у 2005 годзе па спецыяльнасці «менеджмент інфармацыі і бібліятэк».

Жыве і працуе ў Лондане.

## Дзейнасць 
Ігар Іваноў — прафесійны бібліятэкар. Працаваў у Скарынаўскай бібліятэцы ў Лондане, быў сакратаром і дарадцам яе апякунскай рады.

Быў супрацоўнікам часопіса «Унія» і аднайменнага выдавецтва, адным з стваральнікаў грэка-каталіцкай газеты «Царква» у 1995 годзе і супрацоўнікам газеты «Каталіцкія навіны» у 1997-98 гадах, рэдактарам штомесячніка «Belarusian News Bulletin» (2000—2002) Англіска-беларускага таварыства і супрацоўнікам бюлетэню студэнтаў Беларускай каталіцкай місіі ў Ангельшчыне «Наша місія».

У 1999 годзе заснаваў першы веб-сайт беларускай дыяспары ў Вялікабрытаніі. У 2011 годзе стварыў у Вялікабрытаніі выдавецтва «belarusians.co.uk»*,* якое выдала першую кнігу гей-прозы па-беларуску.

Стваральнік веб-сайту і пашыральнік ідэй і творчасці Джэймса Алісана, каталіцкага святара і тэолага, перакладчык яго тэкстаў на беларускую і рускую мовы.

Улетку 2022 году стварыў выдавецтва Скарына / Skaryna Press. Цягам 2022—2023 гадоў прыняў удзел у некалькіх прэзентацыях выдавецтва і яго новых выданняў.

## Бібліяграфія 
* Baltic and Slavonic Libraries in Britain: Their Place in Developing Group Identity and the Life of Emigre Communities. —London: Manifold, 2006. — .
* Игорь Иванов. Рецензия на книгу о. Фомы Хопко «Христианская вера и однополое влечение: Восточно-православные размышления» // *Гомосексуальность и христианство в XXI веке: сборник статей разных лет* / Сост. В. Созаев. — СПб., 2014, С. 112—117.
* Игорь Иванов. Обретая своё имя // *Гомосексуальность и христианство в XXI веке: сборник статей разных лет* / Сост. В. Созаев. — СПб., 2014, С. 184—188.
* Игорь Иванов. Богословские репрезентации гомосексуальности // *Гомосексуальность и христианство в XXI веке: сборник статей разных лет* / Сост. В. Созаев. — СПб., 2014, С. 248—251.
* Игорь Иванов. Люди веры в ЛГБТ-сообществе: преодоление биполярности (на примере британского опыта) // *Гомосексуальность и христианство в XXI веке: сборник статей разных лет* / Сост. В. Созаев. — СПб., 2014, С. 252—262.
* Игорь Иванов. Гейские дилеммы и воодушевления: о вещах преходящих // *Гомосексуальность и христианство в XXI веке: сборник статей разных лет* / Сост. В. Созаев. — СПб., 2014, С. 294—308.
* 
*  // *CILIP Update*. — 2017 (March). — P. 36-37. — ISSN 2046-0406.
* 
* 
* 
* 
*  // *Наша гісторыя*. — 2021. — № 5. — С. 28-35. — ISSN 2617—2305.
* Акно на Захадзе // Наша гісторыя. ― 2021. ― № 5. ― С. 36-41. ― ISNN 2617—2305.

Катэгорыя:Бібліятэкары
Катэгорыя:Беларуская дыяспара
Катэгорыя:ЛГБТ у Беларусі
Катэгорыя:Беларусы ў Вялікабрытаніі